《跋兰亭考》
宋代·杨长孺

石更青白故兼新，字看由中总是真。
毕子一生三百纸，楼公四句几千春。
从来考古难题处，直到名流下笔亲。
奄有山阴多宝藏，草庵外面更无人。

作者简介：吉州吉水人，字伯大，一字诗之，号东山。杨万里子。以荫入仕。宁宗嘉定四年守湖州，有治绩。擢经略广东，迁福建安抚使，以忤权贵去职。理宗绍定元年起判江西宪台，寻以敷文阁直学士致仕。卒年七十九。谥文惠。